Anunțul a fost făcut în cadrul unei conferințe de presă desfășurate la sediul partidului, transmite Noi.md
„Prioritatea mea este să-mi continui munca în calitate de primar de Chișinău. O țară întreagă vede că la Chișinău se schimbă lucrurile. Transformăm astăzi Chișinăul, iar mîine toată țara. Voi rămîne să-mi exercit mandatul de primar general. Nu sînt interesat să candidez la funcția de președinte deoarece oamenii mi-au încredințat votul la Chișinău, iar eu nu pot să-i dezamăgesc pe cetățeni. ”, a spus Ceban.
Alegerile prezidențiale vor avea loc pe 20 octombrie, concomitent cu referendumul republican constituțional, unde cetățenii vor decide asupra modificării Constituției pentru aderarea Republicii Moldova la Uniunea Europeană.